Document ID: /roh_data/filtered/fineweb-2-filterrobots_roh.jsonl.gz/33717

In automobilist che charrava la gievgia suentermezdi da Segl Baselgia en direcziun Plaun da Lej. Curt suenter las 14:00 è el arrivà cun ses auto sin il vial oppost ed è là collidà cun in auto che vegniva encunter. Duas persunas han stuì vegnir transportadas cun l'ambulanza en l'ospital da Samedan e duas ulteriuras persunas èn vegnidas tgiradas ambulant en la pratica da medi dal vitg.
Ils dus autos involvids en l'accident èn vegnids donnegiads totalmain. Pervi da l'accident è la via stada serrada per radund duas uras.
Ulteriurs accidents pervi da la naiv
La naiv da questa damaun ha procurà per situaziuns difficilas sin las vias grischunas e manà a plirs accidents. Fin las duas suentermezdi ha la polizia chantunala dumbrà 6 accidents. Mintgamai ina persuna lev blessada hai dà tar accidents a La Punt-Chamues-ch ed a Parpan.
RR novitads 20:00